በዱር እንስሳት ጥበቃ ቦታዎች የሚገኙ ነዋሪዎች በተለያየ መልክ ተጠቃሚ እየሆኑ ነው
 – በየአካባቢው ባሉ የዱር እንስሳት ጥበቃ ቦታዎች የሚገኙ ነዋሪዎች በተለያየ መልክ ተጠቃሚ እንዲሆኑ እየተደረገ እንደሚገኝ ፤ የኢትዮጵያ የዱር እንስሳት ልማትና ጥበቃ ባለስልጣን አስታወቀ።የባለስልጣኑ የህዝብ ግንኙነትና ኢንፎርሜሽን ዳይሬክተር አቶ መብራቱ ሃይሉ ለዋልታ እንደገለጹት በዱር እንስሳት ጥበቃ ቦታዎች የሚገኙ ነዋሪዎች ለተለያዩ አገልግሎቶች ለሚመጡ እንግዶችና፣ ቱሪስቶች ምግብና መጠጥ አቅርበው በማስተናገድ ተጠቃሚ እየሆኑ ነው።በቱሪዝም አገልግሎት እንዲሁም እንደ መንገድና ቤቶች ጥገና ባሉ የመሰረተ ልማት ሥራዎች ላይም በተለያዩ አካባቢዎች ባሉ የዱር እንስሳት ጥበቃ ቦታዎች የሚገኙ ነዋሪዎች እንዲሳተፉ እየተደረገ መሆኑን ተናግረዋል።በዘንድሮው በጀት ዓመት ዘጠኝ ወራት 15 ሺ 916 የህብረተሰብ ክፍሎችን በዚህ መልኩ ተጠቃሚ ማድረግ እንደተቻለ አቶ መብራቱ ጠቁመዋል።በዘጠኝ ወራት ውስጥ ከዱር እንስሳትና ውጤቶቻቸው ከ39 ሚሊየን ብር በላይ ገቢ እንደተገኘ ዳይሬክተሩ መግለጻቸውንም ዋልታ ኢንፎርሜሽን ማዕከል ዘግቧል።